Doložka finančných, ekonomických, enviromentálnych vplyvov a vplyvov                        na zamestnanosť

a)	Odhad dopadov na verejné financie
	Od zásad organizovania a podpory trhu s vybranými poľnohospodárskymi výrobkami a skupinami výrobkov v roku 2003 sa odvíja rozpočet agentúry pre rok 2003. V zmysle zákona NR SR č. 491/2001 Z. z. o organizovaní trhu s vybranými poľnohospodárskymi výrobkami je Intervenčná poľnohospodárska agentúra SR príspevkovou organizáciou ministerstva pôdohospodárstva, ktorej financovanie sa rieši v rámci limitov výdavkov štátneho rozpočtu kapitoly MP SR na rok 2003 a z predmetného dôvodu návrh rozpočtu       IPA SR nie je súčasťou predkladaného materiálu.. 

Na účel stabilizácie trhu s vybranými poľnohospodárskymi výrobkami a potravinami na území Slovenskej republiky s cieľom podporovať ich výrobu, nákup a predaj a minimalizovať negatívne dôsledky zmien na tomto trhu s nimi bol na rok 2003 vypracovaný rozpočet, z ktorého vyplýva celková potreba prostriedkov vo výške 3.289.057,0 tis. Sk. Výdavky na správu Intervenčnej poľnohospodárskej agentúry SR sú rozpočtované vo výške 25.757,0 tis. Sk, z toho sú kapitálové výdavky vo výške 3.140,0 tis. Sk.
	
	Účelové členenie výdavkov je nasledovné:

na opatrenia v regulácii trhu s komoditami ŽV je vyčíslená potreba 	570 200,0	tis. Sk	
z toho na reguláciu trhu:	 	 	
•	výrobkov z kravského mlieka 	450 100,0	tis. Sk	
•	výrobkov z ovčieho mlieka 	3 000,0	tis. Sk	
•	ovčej vlny	8 000,0	tis. Sk	
•	jatočných jahniat	1 500,0	tis. Sk	
•	hydiny	27 600,0	tis. Sk	
•	jatočného hovädzieho dobytka	60 000,0	tis. Sk	
•	jatočných ošípaných	20 000,0	tis. Sk	
			
na opatrenia v regulácii trhu s komoditami RV je vyčíslená potreba	2 637 800,0	tis. Sk	
z toho na reguláciu trhu:	 	 	
•	kryštálového cukru	51 200,0	tis. Sk	
•	sladu 	238 100,0	tis. Sk	
•	zeleniny	68 500,0	tis. Sk	
na uskladnenie komodít RV vo verejných skladoch (VS) je potrebné	2 000 000,0	tis. Sk	
na úhradu časti nákladov na skladovanie komodít vo VS je potrebné	280 000,0	tis. Sk	
výdavky na propagáciu odbytu a spotreby výrobkov sú vyčíslené na	47 500,0	tis. Sk	
výdavky na Agrárne trhové informácie Slovenska sú vyčíslené na	7 800,0	tis. Sk	
výdavky na správu agentúry sú rozpočtované vo výške	25 757,0	tis. Sk	
celková potreba prostriedkov je	3 289 057,0	tis. Sk	

Pri zabezpečovaní uskladnenia niektorých komodít RV sa už viacej rokov používa osvedčený systém poskytovania návratných finančných pôžičiek na prevzatý tovar 
na skladovanie vo verejnom sklade. Na tento účel sa osvedčilo používanie úverových zdrojov komerčných bánk. Ostatné výdavky sú nenávratné a na ich realizáciu sú potrebné prostriedky zo štátneho rozpočtu.

Pri zostavovaní výdavkovej časti rozpočtu agentúry za účelom organizovania a podpory trhu s vybranými poľnohospodárskymi výrobkami a skupinami výrobkov pre rok 2003 sa vychádzalo z analýz bilancií jednotlivých komodít, ktoré tvoria prílohu č. 2 materiálu. 

b)	Odhad dopadov na obyvateľov, hospodárenie podnikateľskej sféry a iných právnických osôb
Materiál nemá negatívny vplyv na životnú úroveň obyvateľstva a v pozitívnej miere ovplyvňuje podnikateľov hospodáriacich na pôde prostredníctvom príslušných cenových a podporných nástrojov organizovania trhu.

c)	Odhad dopadov na životné prostredie
Materiál nemá negatívny vplyv na životné prostredie.

d)	Odhad dopadov na zamestnanosť
Vychádzajúc z prístupového procesu SR, ako aj zo základných činností, ktoré agentúra vykonáva, je potrebné dosiahnuť zosúladenie legislatívneho i inštitucionálneho rámca SR a je nevyhnutné zvýšiť počet pracovníkov do konca roku 2003, čo predpokladá aj zvýšené mzdové nároky na rozpočet agentúry. Toto zvýšenie vychádza aj zo skutočnosti, že je potrebné zabezpečiť systém budovania intervenčných centier agentúry, ako aj organizovanie trhu s komoditami, ktoré agentúra doteraz nevykonáva, resp. nevykonáva v takej miere, ako sa to vyžaduje v členských krajinách EÚ. Pre rok 2003 je odsúhlasené zvýšenie počtu pracovníkov o 10 nových pracovníkov. 
Z uvedeného dôvodu predložený materiál má minimálny vplyv na zamestnanosť.